Датэрміновае галасаванне праводзіцца толькі ў памяшканні ўчастка для галасавання. Для таго, каб атрымаць бюлетэнь, выбаршчыку неабходна прад’явіць пашпарт або вадзіцельскае пасведчанне. Ваеннаслужачым тэрміновай службы бюлетэнь можа быць выдадзены па ваенным білеце, дзяржслужачым – па службовым пасведчанні. Акрамя таго, у пералік дакументаў, на падставе якіх выдаецца бюлетэнь, Цэнтральная выбарчая камісія ўключыла пенсійнае пасведчанне і студэнцкі білет пры наяўнасці ў іх фотаздымка, а таксама даведку органаў унутраных спраў, якую могуць прад’явіць грамадзяне, якія згубілі пашпарт. Грамадзяне Расійскай Федэрацыі, якія пастаянна пражываюць у Беларусі, павінны прад’явіць від на жыхарства.